open-index/open-wikipedia-markdown huggingface dataset:
Tiranos universitetas

**Tiranos universitetas** (alb. *Universiteti i Tiranës*) – valstybinis Albanijos universitetas įsikūręs Tiranoje. Tai pirmasis universitetas Albanijoje.

## Fakultetai ir mokomi dalykai
* Medicinos fakultetas
** Medicina
** Odontologija
** Farmacija
* Socialinių mokslų fakultetas
** Filosofija – sociologija
** Psichologija
** Socialinė apsauga
* Paprastųjų mokslų fakultetas
** Matematika
** Fizika
** Chemija
** Biologija
** Informatika
** Farmakologija
* Filologijos ir istorijos fakultetas
** Istorija
** Geografija
** Albanų kalbotyra
** Albanų literatūra
** Žurnalistika
* Teisės fakultetas
* Ekonomikos mokslų fakultetas
** Verslo informatika
** Finansų apskaita
** Ekonomika
** Verslo administravimas
** Marketingas, turizmas
* Užsienio kalbų fakultetas
** Anglų kalba
** Prancūzu kalba
** Italų kalba
** Vokiečių kalba
** Turkų kalba
** Balkanų kalbos

## Nuorodos
* Tiranos universitetas
Aviacinė bomba

**Aviacinė bomba** – sprogmuo, metamas iš orlaivio. Ji sudaryta iš aptakaus korpuso, kuris pripildytas užtaiso (sprogstamųjų, padegamųjų, nuodingųjų ir kt. medžiagų), aerodinaminių plokštumų (stabilizatoriaus, valdomų plokštumų valdomosiose ir koreguojamosiose bombose), balistinio žiedo, sprogdiklio, stabdymo įtaiso (turi tik iš nedidelio aukščio mėtomos aviacinės bombos), valdymo sistemos (valdomosios ir koreguojamosios). Aviacinėse bombose naudojami kontaktiniai, distanciniai ir nekontaktiniai sprogdikliai. Stabdymo įtaisas – parašiutas, raketinis variklis, skėtinis stabilizatorius.

## Istorija
Pirmą kartą aviacinėmis bombomis bombardavo Italijos aviacija 1911 m. per Italijos ir Turkijos karą. 

Nepriklausomos Lietuvos (1919-1940) karo aviacija buvo ginkluota skeveldrinėmis bei ardomosiomis bombomis. Pirmą kartą aviacinę bomba panaudota 1919 m. gegužės 28 d. (prieš Daugpilyje ir jo priemiesčio Gryvos fronte įsitvirtinusius bolševikus). Ypač daug aviacinių bombų numesta per I pasaulinį karą, bombarduota per Korėjos, Vietnamo karus, taip pat Afganistane bei Čečėnijoje.

## Klasifikacija
Pagal paskirtį bombos skirstomos į pagrindines (skirtos taikiniams naikinti – ardomosios, skeveldrinės ardomosios, betonmušės, prieštankinės, šarvamušės, padegamosios, giluminės bombos), ir pagalbines (šviečiamosios, dūminės, signalinės, imitacinės, mokomosios ir kt). Pagal užtaiso pobūdį aviacinės bombos būna sprogstamosios, padegamosios, cheminės (su kovinės nuodingosios medžiagos užtaisu), mišriosios (skeveldrinės cheminės) ir branduolinės (atominės, termobranduolinės bombos). Pagal valdymo bei sklendimo būdą aviacinės bombos būna laisvakritės (nevaldomosios), koreguojamosios (sklendimą valdymo sistema koreguoja aerodinaminiais paviršiais) ir valdomosios (lazerinėmis, televizinėmis ir kt. sistemomis).

Valdomosios aviacinės bombos gali nusklęsti nuo 5 iki 65 kilometrų ir pataikyti į taikinį 3-5 m tikslumu. Pagal masę (kalibrą) aviacinės bombos skirstomos į mažo kalibro, vidutinio kalibro ir didelio kalibro. Bombos gali būti pavienės ir kasetinės. Kasetinė aviacinė bomba – plonasienė kasetė, kurioje yra daug mažakalibrių bei aviacinių minų (skeveldrinių, betonmušių, prieštankinių ir kt.). Jos paskleidžiamos išmetant kasetes iš skrendančio lėktuvo, kartais paskleidžiamos iš lėktuve įtaisytų bombų konteinerių.

Ardomosioms priskiriamos erdvinio sprogimo bombos. Jai sprogstant, disperguojantis užtaisas ore paskleidžia viršuje esantį skystų angliavandenilių užtaisą. Šio užtaiso smulkių lašelių mišinys su oru sudaro sprogų debesį, kurį susprogdina specialus užtaisas.

Skeveldrinės aviacinės bombos skirtos žmonėms, lengvai šarvuotoms transporto priemonėms, artilerijos pabūklams, automobiliams, nutūpusiems orlaiviams pažeisti.
Betonmušės aviacinės bombos skirtos gelžbetoninėms slėptuvėms bei aerodromų kilimo ir tūpimo takams griauti.
Avinis eraičinas

**Avinis eraičinas** (*Festuca ovina*) – miglinių (*Poaceae*) šeimos eraičinų (*Festuca*) genties augalų rūšis.

Stiebas iki 60 cm aukščio. Lapai 0,3–0,6 mm pločio, susisukę, išlinkę. Auga sausuose miškuose, sausose ir nualintose pievose. Mėgstamas avių.

## Šaltiniai
Didysis eraičinas

**Didysis eraičinas** (*Festuca gigantea*) – miglinių (*Poaceae*) šeimos eraičinų (*Festuca*) genties augalų rūšis.

Stiebas iki 150 cm aukščio. Auga miškuose ir pamiškių pievose. Iki žydėjimo tinkamas pašarui.

## Šaltiniai
Bačata

**Bačata** – šokis ir muzikos stilius, atsiradęs Dominikos Respublikoje ir paplitęs Karibų jūros baseino Lotynų Amerikos šalyse.

Bačata – daina apie nelaimingos meilės vargus ir gyvenimo negandas.

## Istorija

Bačatos atsiradimas siejamas su įtempta socialine padėtimi, susiklosčiusia Dominikos Respublikoje 1960 m. Nors, pasak kai kurių šaltinių, apie bačatą jau buvo kalbama 1922 ir 1927 metais.
 
Tais laikais bačata vadinosi triukšmingi vargšų vakarėliai. Tokie vakarėliai vykdavo kur papuola – uždaruose namų kiemeliuose ar tiesiog medžių paunksnėse. Tai buvo žemiausios socialinės klasės muzika, dar buvo vadinama vargšų kvartalų dainomis apie nelaimingą meilę, gyvenimo negandas.
 
Būtent dėl šios priežasties bačatą vadina – skausmo muzika. Ilgą laiką Dominikos Respublikoje bačata priklausė žemam rangui: šio stiliaus dainų negrodavo diskotekose, negrodavo jų ir radijo stotys, nebuvo prekyboje muzikos įrašų.

Bačatos istorijoje perversmas įvyko 1980 metais. Iki to laiko bačatą kūrė tik alternatyvia vadinamos muzikos propaguotojai, kurie dainavo šias liūdnas dainas vakarėliuose naktimis. Su laiku muzikantai suprato, jog bačatos pagalba galima perteikti tokius jausmus kaip nostalgija, melancholija, ilgesys.

Bačatos pradininku galima laikyti Luisą Diaz (Luis Días). Jis bačata susidomėjo 1970 m., kuomet mokėsi Dominikos folkloro. Kartu su to laiko grupe „Convite“ (Convite) L. Diaz pradėjo įrašinėti šio stiliaus dainas įvairiai aranžuodamas. Kita vertus bačatos reikšmę Dominikos Respublikos kultūrai įvertino tik 1984 m. 1985 metais L. Diaz įrašė albumą, kurį pavadino „Nuliūdintas Luis Diaz“ (Luis Diaz amargado), o 1987 m. įrašė prodiusuotą dainininkės Sonjos Silvestre albumą pavadinimu „Viljoneros širdis“. Šis albumas tapo pirmąją naujojo muzikos stiliaus kregždute, pavadintu naujoji bačata. Greitai Sonja Silvestre (Sonia Silvestre) tapo populiaria naujosios bačatos atlikėja.
  
Tačiau pačiu įsimintiniausiu ir kartu svarbiausiu bačatos istorijoje tapo albumas, kurį išleido Chuanas Luisas Gero. Jis vadinosi „Rožinė bačata“ (Bachata Rosa). Albumas buvo išleistas 1990 m. ir pelnė didžiulį pasisekimą. Jis sugriovė neigiamą nuomonę apie bačatą: ji tapo populiari net aukščiausiuose Dominikos Respublikos socialiniuose sluoksniuose. 1990 m. pradžioje atsirado trys bačatos stiliaus kryptys, susijusios su atlikėjais.

Ekonominiai, socialiniai ir kultūriniai veiksniai Dominikos Respublikoje nulėmė, tai, jog bačata išpopuliarėjo ne tik savo tėvynėje bet ir už jos ribų. Nauji atlikėjai, tokie kaip Antonis Santosas (Antony Santos), Raulin Rodrigez (Raulin Rodriguez) pakeitė ne tik tradicinės bačatos muziką, bet ir tekstus: dainų žodžiai tapo labiau jaudinančiais, o muzika – greitesnio tempo.

## Šokis
Bačatos choreografija palyginti paprasta: 4 žingsniai iš vienos šalies į kitą, į priekį ir atgal ir sulig ketvirtuoju žingsniu koja truputėlį į priekį ir pakeliama. Partneriai šoka vienas šalia kito - atstumas tarp jų labai mažas - susikibę rankomis ir atlieka vienodą judesį. Pagrindinis šokio tikslas - tiesioginis kontaktas su partneriu.
Andoros radijas ir televizija

**Andoros radijas ir televizija** (kat. Ràdio i Televisió d’Andorra) arba **RTVA** – Andoros nacionalinis radijo ir televizijos transliuotojas. Programos transliuojamos katalonų kalba. Transliuotojas priklauso Europos transliuotojų sąjungai.

## Istorija
Įkurta 1989 m. spalio 26 d. Andoros generalinei tarybai nusprendus įsteigti nacionalinį transliuotoją.
1990 m. gruodžio mėn. pradėjo veikti radijo stotis RNA (*Ràdio Nacional d’Andorra*). Televizijos kanalas ATV (*Andorra Televisió*) pradėjo veikti 1995 m.

2002 m. tapo Europos transliuotojų sąjungos nare ir nuo 2004 m. iki 2009 m. dalyvavo Eurovizijoje. 2011 m. slegiama finansinių sunkumų RTVA pasitraukė iš Europos transliuotojų sąjungos.

## Programa
ATV transliuoja įvairiais sporto, muzikos, filmų, vaikų laidų programas. Tris kartus per diena transliuojamos Andoros žinios „*ATV Noticies*“.

RNA transliuoja įvairių šalių muziką visą parą.

## Išnašos

## Nuorodos
*  Oficiali svetainė
Pachra

**Pachra** () – upė Rusijoje, Maskvos srityje; Maskvos upės (Volgos baseinas) dešinysis intakas. Prasideda 4 km į šiaurės vakarus nuo Bekasovo stoties. Teka į rytus. Vaga vingiuota. Įteka į Maskvą Ramenskojės rajone, prie Miačkovo kaimo.

Didžiausi intakai – Desna (kairysis), Močia (dešinysis). Upė užšąla lapkritį ar gruodį, o atitirpsta kovo gale ar gegužės pradžioje. Pachros vidurupis ir žemupys tankiai gyvenami, krantai vaizdingi, yra urvų sistema. Prie upės yra Podolsko miestas.

## Šaltiniai
Pekosas

**Pekosas** () – upė pietų JAV, Naujosios Meksikos ir Teksaso valstijose; Rio Grandės kairysis intakas. Prasideda Uoliniuose kalnuose, teka į pietryčius, giliu slėniu kerta Ljano Estakado plynaukštę. Įteka į Rio Grandę ties Del Rijo miestu.

Pekoso vanduo naudojamas drėkinimui, upė patvenkta Red Blufo ir keletu mažesnių užtvankų. Didžiausias upės debitas viršija 3000 m³/s, o sausrų metu nukrenta iki 8 m³/s. Prie Pekoso upės įsikūręs Karlsbado miestas.

## Šaltiniai
Pelymas

**Pelymas** () – upė Rusijoje, Sverdlovsko srityje; Tavdos (Irtyšiaus baseinas) kairysis intakas. Praideda Uralo kalnų rytiniuose šlaituose. Teka į pietryčius pelkėta Vakarų Sibiro lyguma. Žemupyje prateka Pelymo Tumano ežerą.

Upė užšąla spalį, atitirpsta balandį. Pelymas laivuojamas 264 km nuo žiočių ruože. Upės pakrantės apaugusios taiga, retai gyvenamos.

## Šaltiniai
Pelymo kunigaikštystė

**Pelymo kunigaikštystė** () – mansių (vogulų) genčių sąjunga Vakarų Sibire, gyvavusi nuo XV a. vidurio iki XVI a. pabaigos. Jos teritorija driekėsi už Uralo kalnų, Pelymo, Sosvos ir Lozvos upių baseinuose (dab. Sverdlovsko sritis). Iki prisijungiant prie Rusijos dar vadinta Pelymo valstybe. Kunigaikštystę valdė gentinė aristokratija.

Be pagrindinių sričių aplink sostinę Pelymą (taip vadinama Vogulų kunigaikštystė), sąjungai taip pat priklausė mažesnės mansių kunigaikštystės prie Kondos ir Tavdos upių. Tai buvo Kondos kunigaikštystė, Tabaro kunigaikštystė ir kt.

Svarbiausia Pelymo kaimynė buvo komių Didžiosios Permės kunigaikštystė į vakarus nuo Uralo, su kuria mansiai palaikė prekybinius santykius per Čerdynės kelią. Į šiaurės rytus buvo chantų Kodos kunigaikštystė Obės vidurupyje, į šiaurę – Liapino kunigaikštystė Šiaurės Sosvos baseine. Pietryčiuose, Tobolo upės slėnyje viešpatavo totoriai, sukūrę Sibiro chanatą.

## Žinomi kunigaikščiai
* Asyka (iki 1483 m.)
* Ablegirimas (XVI a. II pusė)
* Kichekas (iki 1594 m.)

## Šaltiniai
Andoros demografija

**Andoros demografija**. Žemiau pateikiama Andoros demografinė statistika.

## Populiacija
: 71201 (2006 liepos mėn.)

## Amžius
: 0-14 metų: 14,7 % (vyrų 5456/moterų 4994)
: 15-64 metų: 71,4 % (vyrų 26632/moterų 24172)
: >65 metų: 14 % (vyrų 4918/moterų 5029)

## Amžiaus [[mediana]]
: Bendra: 40.9 metų
: Vyrų: 41.2 metų
: Moterų: 40.7 metų

## Gyventojų augimo indeksas
: 0,89 %

## Gimstamumo rodiklis
: 8,71 gimimų/1000 žmonių

## Mirtingumo rodiklis
: 6,25 mirčių/1000 žmonių

## Migracijos indeksas
: 6,47 migrantų)/1000 žmonių

## Lyčių skirtumai
: Naujagimių: 1,07 vyrų/moteriai
: Iki 15 metų: 1,09 vyrų/moteriai
: 15-64 metų: 1,1 vyrų/moteriai
: >65 metų: 0,98 vyrų/moteriai
: Visa populiacija: 1,08 vyrų/moteriai

## Vidutinė gyvenimo trukmė
: Visa populicaija: 83,51 metų
: Vyrai: 80,61 metų
: Moterys: 86,61 metų

## Gimstamumas moterims
: 1,3 gimstančių vaikų/moteriai

## Etninės grupės
* Ispanų 43 %
* Katalonų 33 %
* Portugalų 11 %
* Prancūzų 7 %
* Kitų 6 %

### Tautinė sudėtis

## Religijos
: Romos katalikai (dominuojanti)
: Musulmonai (3 %)

## Kalbos
: Katalonų (oficiali), ispanų, prancūzų, portugalų

## Raštingumas
: Visa populiacija: 100 %
: Vyrai: 100 %
: Moterys: 100 %

## Šaltiniai

*CŽV pasaulio faktų knyga: Andora (angliškai) 

## Taip pat skaitykite
*Sąrašas:Andoros miestai
Jerevano televizijos bokštas

**Jerevano televizijos bokštas** – 311,7 metrų aukščio ir 1900 tonų svorio televizijos bokštas esantis Jerevane, Armėnijoje. Bokštas pastatytas 1974–1977 m. laikotarpiu, vietoj senojo 180 metrų bokšto Jerevane. Tai aukščiausias miesto taškas ir vienas aukščiausių bokštų pasaulyje.

Bokštas buvo pastatytas priimti televizijos bangas iš Maskvos centrinės televizijos ir kitų SSRS respublikų.

## Šaltiniai
Armėnijos nacionalinė galerija

**Armėnijos nacionalinė galerija** (arm. Հայաստանի Ազգային Պատկերասրահ) – meno kūrinių galerija, įkurta 1921 m. Jerevane, Armėnijoje.

Galerijoje eksponuojama daugiau negu 19000 meno kūrinių − skulptūros ir taikomojo meno ekspozicijos, iš Rusijos, Armėnijos ir Vakarų Europos. Kai kurie eksponatai yra viduramžių laikotarpio.
## Vakarų menininkų kūriniai

Pietro da Cortona. St. Mary, little Jesus and st. Katharina.jpg|Pietro da Cortona „Šv. Marija, mažasis Jėzus ir šv. Kotryna“
Bernardo Strozzi. Portrait of Nikola Kuchi.jpg|Bernardo Strozzi „Nikolos Kuči portretas“
Jacopo Bassano. The birth of Jesus and adoration of the shepherds.jpg|Jacopo Bassano „Jėzaus gimimas ir piemenų pagarbinimas“
Guercino. Cleopatra.jpg|Guercino „Kleopatra“
Francesco Guardi. Yard.jpg|Francesco Guardi „Kiemas“
Sebastiano Conca. Godmother.jpg|Sebastiano Conca „Krikštamotė“
Benvenuto Tisi. Madonna and Child.jpg|Benvenuto Tisi „Madona ir kūdikis“
Luca Giordano. The good shepherd.jpg|Luca Giordano „Gerasis pėmuo“
Bernardino Luini. St. Sebastian.jpg|Bernardino Luini, „Šv. Sebastianas“
Joos de Momper. Mountain landscape.jpg|Joos de Momper „Kalnų peizažas“
Jan van Goyen. Dordrecht.jpg|Jan van Goyen „Dordrechtas“
Caspar Netscher. Singing lesson.jpg|Caspar Netscher „Dainavimo pamokos“
Esaias van de Velde. Battle.jpg|Esaias van de Velde „Mūšis“
Joos van Cleve. The birth of Christ.jpg|Joos van Cleve „Kristaus gimimas“
Jean-Baptiste Greuze. Portrait of a girl.jpg|Jean-Baptiste Greuze „Mergaitės portretas“
Gustave Courbet Portrait of a girl.jpg|Gustave Courbet, „Mergaitės portretas“
Jean-Honoré Fragonard. Rinaldo and Armida.jpg|Jean-Honoré Fragonard „Rinaldožas ir Armida“
Nicolas Lancret. The italian actors.jpg|Nicolas Lancret „Italų aktoriai“
Eugène Delacroix. The guest.jpg|Eugène Delacroix „Svečias“


## Nuorodos
* Oficiali svetainė
Girdenių piliakalnis

**Girdenių piliakalnis** – piliakalnis Skuodo rajono savivaldybės teritorijoje, prie Girdenių kaimo, Ylakių seniūnija. Pasiekiamas keliu Girdeniai – Vyžančiai pervažiavus Veretą ir palei ją laukais pavažiavus į kairę 440 m vakarų kryptimi – yra už antro kanalo vingio, lauko pietiniame krašte.

## Piliakalnis

Piliakalnis įrengtas aukštumos pakraštyje, Veretos dešiniajame krante. Upelis jį juosia iš rytų, pietų ir vakarų. Aikštelė buvo ovali, pailga šiaurės – pietų kryptimi, apie 45 m ilgio ir iki 35 m pločio, kiek iškiliu viduriu. Joje apie 1930 m. ariant buvo rastas akmeninis kirvis. Radinys neišliko. Šiaurinėje jos pusėje buvo supiltas apie 40 m ilgio, 0,8 m aukščio, 14 m pločio pylimas, už kurio iškastas griovys. Šlaitai vidutinio statumo, 4 m aukščio.

Piliakalnis labai apardytas ariant, apie 1970 m. nustumdytas melioruojant, buvo sunaikinta beveik visa aikštelė ir gynybiniai įrenginiai. Piliakalnio vieta dirvonuoja, pietinis šlaitas ir buvęs aikštelės kraštas apaugęs lapuočiais. Piliakalnis datuojamas I tūkstantmečiu pr. m. e. – XIII a.

## Tyrimai
Piliakalnio žvalgomuosius archeologinius tyrimus 1966 m. atliko Lietuvos istorijos institutas.

## Istorija
Piliakalnyje lokalizuojama 1253 m. minimos kuršių Gėsalų vietovės pilis.

## Šaltiniai

* Tomas Baranauskas, Gintautas Zabiela. Ceklis 1253 metais: istorinė – archeologinė analizė // Žemaičių istorijos virsmas iš 750 metų perspektyvos. Vilnius, 2004 p. 32-33, 54.
* Bronius Dakanis, Algimantas Merkevičius, Gintautas Zabiela. Skuodo rajono archeologijos paminklų žvalgymas // Archeologiniai tyrinėjimai Lietuvoje 1986 ir 1987 metais. Vilnius, 1988. p. 184.

## Nuorodos
* Lietuvos piliakalnių atlasas 
* Lietuvos piliakalniai
* Hillforts.eu atvirųjų duomenų ištekliai
Achundovo nacionalinė biblioteka

**Achundovo nacionalinė biblioteka** (azer. *Axundov adına Azərbaycan Milli Kitabxanası*) – nacionalinė biblioteka esanti Baku, Azerbaidžane. Biblioteka įkurta 1922 metais. Joje saugoma apie 5 milijonų rašytinių šaltinių.

## Istorija
Įkurta 1922 m. Tuo metu vadinta *Azerbaidžano bendroji biblioteka ir knygų saugykla*.
1939 m. liepos 11 d. pervadinta į *Achundovo valstybinę biblioteką* (Mirza Achundovas – azerbaidžaniečių dramaturgas ir filosofas).
1962 m. pasirašė bendradarbiavimo sutartį su Prancūzijos nacionaline biblioteka.
2005 m. pervadinta į *Achundovo nacionalinę biblioteką* ir tapo Europos nacionalinių bibliotekų konferencijos nare.

## Nuorodos
* Oficiali svetainė
Mis Pasaulis 1984

**Mis Pasaulis 1984** – 34-oji konkurso Mis Pasaulis ceremonija, vykusi Londone. Konkurso nugalėtoja tapo Astrid Carolina Herrera iš Venesuelos.

## Rezultatai
*Mis Pasaulis 1984: **[[Astrid Carolina Herrera]]** (Venesuela)
**1 vicemis: **Constance Ellen (Connie) Fitzpatrick** (Kanada) 
**2 vicemis: **Lou-Anne Caroline Ronchi ** (Australija)
*Finalistės:
**3 vicemis: **Vivienne Mary Rooke** (JK)
**4 vicemis: **Kelly Lea Anderson** (JAV)
**5 vicemis: **Adriana Alves de Oliveira** (Brazilija)
**6 vicemis: **Olivia Marie Tracey** (Airija)
*Pusfinalininkės: **Heidemarie Pilgerstorfer** (Austrija), **Angela Patricia Janiot Martirena** (Kolumbija), **Anna-Liisa Tilus** (Suomija), **Nancy Neede** (Nyderlandai), **Berglind Johansen** (Islandija), **Iris Louk** (Izraelis), **Khadija (Kate) Adam Ismail** (Kenija) ir **Silvia Anna Affolter** (Šveicarija).

### Specialūs apdovanojimai

*Mis Asmenybė: **Ana Luisa Seda Reyes** (Panama), 
*Mis Fotogeniškiauisa: **Astrid Carolina Herrera Irrazabal** (Venesuela)

### Regionų nugalėtojos
* **Afrika:** Khadija (Kate) Adam Ismail - Kenija
* **Amerika:** Astrid Carolina Herrera Irrazabal - Venesuela
* **Azija:** Iris Louk - Izraelis
* **Europa:** Vivienne Mary Rooke - JK
* **Okeanija:** Lou-Anne Caroline Ronchi - Australija

## Dalyvės

## Dalyvių surinkti taškai

## Nuorodos
*Oficiali svetainė
*Rezultatai
Sian Kaanas

**Sian Kaanas** (, iš majų k. – „dangaus vartai“) – biosferos rezervatas pietryčių Meksikoje, Kintana Roo valstijoje, Karibų jūros pakrantėje. Užima 528 147 ha plotą, išsidėstęs Felipe Kariljo Puerto ir Tulumo savivaldybėse.

Apima klintinį Jukatano pusiasalio paviršių, koralinius rifus jūros pakrantėje, balto smėlio paplūdimius, mangrovių sąžalynus, pelkes. Yra senotų, požeminių urvų ir kitų karstinių darinių. Taip pat saugomos džiunglės su reta augalija ir gyvūnija (yra >300 paukščių rūšių). Rezervato teritorijoje be to dar yra 23 majų kultūros archeologinės radimvietės.

Sian Kaanas 1987 m. įtrauktas į UNESCO pasaulio paveldo sąrašą dėl savo unikalios gamtos ir svarbių ekologinių buveinių.
Sodybų tuštėjimo metas (filmas)

„**Sodybų tuštėjimo metas**“ – 1976 m. Lietuvos kino studijoje pagal J. Avyžiaus to paties pavadinimo romaną sukurtas meninis filmas. Istorinė drama. 2 serijos. Spalvotas, plačiaekranis. Filmo trukmė – 154 min.

## Kūrybinė grupė
* Scenarijaus autorius – Romualdas Granauskas;
* Režisierius – Almantas Grikevičius;
* Operatorius – Donatas Pečiūra;
* Dailininkas statytojas – Algirdas Ničius;
* Kostiumų dailininkė – Viktorija Bimbaitė;
* Kompozitorius – Algimantas Apanavičius.
 

## Vaidina
* Juozas Budraitis – Gediminas Džiugas;
* Laimonas Noreika – Mykolas Džiugas, jo tėvas;
* Regimantas Adomaitis – Adomas Vainoras;
* Regina Arbačiauskaitė – Milda;
* Antanas Šurna – Marius Nemunis („Raudonasis Marius“);
* Stasys Petronaitis – Keršys;
* Elle Kull – Akvilė;
* Arnas Rosenas – Dangelis;
* Sigitas Račkys – Dangelio adjutantas;
* Gediminas Girdvainis – Žakaitis;
* Juozas Jaruševičius – Putrimas („Juodoji Bigė“);
* Kazimieras Preikštas – Vainoras, Adomo tėvas;
* Eugenija Šulgaitė – Vainorienė („Katrė Pypkiorė“);
* Antanas Barčas – Bugenis;
* Remigijus Vilkaitis – Saulius;
* Ona Knapkytė – Sauliaus motina;
* Valdas Jatautis – Vasilis;
* Balys Bratkauskas – gestapo karininkas;
* Rolandas Butkevičius – leitenantas;
* Juozas Kisielius – rusų lakūnas;
* Eduardas Kunavičius – provokatorius;
* Kostas Smoriginas – mokinys Petkus;
* Vidas Petkevičius – mokinys Minkus;
* Algirdas Lapėnas – gestapo vertėjas;
* Kristina Gudonytė – vokietė;
* Kęstutis Genys – Kalėdų šventės šeimininkas;
* Anatolijus Azo – rusų partizanas;
* taip pat Feliksas Einas, Aldona Janušauskaitė, Antanas Žekas, Nelė Savičenko, Algis Kybartas, Avtandilas Kvirikašvilis, Aleksandras Ribaitis, Regina Varnaitė, Vytautas Kancleris, Dalia Overaitė, Steponas Kosmauskas, Algimantas Mažuolis, Regina Zdanavičiūtė, Algirdas Latėnas ir kt.

## Siužetas

Filme vaizduojamas lietuvių inteligentijos gyvenimas 1940-1945 m. Herojai patenka į krizinę situaciją, kuomet reikia spręsti tolimesnio kelio pasirinkimo dilemą, spręsti tautos ir kiekvieno tautiečio socialinio ir istorinio apsisprendimo klausimą.

## Apdovanojimai
* 1977 m. – Sąjunginio kino festivalio Rygoje premija „Už puikų tautos sąmoningumo formavimosi kovai prieš fašizmą atskleidimą“.
Lietuvių konferencija

**Lietuvių konferencija** – sutrumpintas pavadinimas konferencijų Lietuvos valstybės atkūrimo laikotarpiu:

* Didysis Vilniaus Seimas – 1905 m. gruodžio 4–5 d. vykęs lietuvių atstovų susirinkimas Vilniuje, suformulavęs politinės Lietuvos autonomijos reikalavimą;
* Berno konferencijos – 1915 m. rugpjūčio 3–4 d., 1916 m. kovo 1–5 d., 1916 m. balandžio 25–30 d. ir 1917 m. lapkričio 2–10 d. Berne įvykę lietuvių visuomenės atstovų susirinkimai;
* Lozanos lietuvių I konferencija – 1916 m. gegužės 30 d. – birželio 4 d. Lozanoje įvykęs lietuvių visuomenės atstovų susirinkimas;
* Lozanos lietuvių II konferencija – 1916 m. birželio 30 – liepos 4 d. įvykęs lietuvių visuomenės atstovų susirinkimas;
* Vilniaus konferencija – 1917 m. rugsėjo 18–22 d., Vilniuje lietuvių politikų su Vokietijos parama organizuotas lietuvių delegatų suvažiavimas, kuris numatė nepriklausomos Lietuvos valstybės sukūrimą, Steigiamojo Seimo sušaukimą bei įkūrė Lietuvos Tarybą;
* Stokholmo konferencija – 1917 m. spalio 18–20 d., taip pat ir 1918 m. sausio 3–6 d. Stokholme vykęs lietuvių politinių centrų įvairiose šalyse atstovų pasitarimas;
* Lozanos lietuvių III konferencija – 1918 m. rugsėjo 5–16 d. įvykęs lietuvių visuomenės atstovų susirinkimas.
Lietuvos tarnų draugija

**Lietuvos tarnų draugija** – slapta moksleivių ir inteligentų knygnešių draugija, veikusi 1896–1899 m. Suvalkų gubernijoje.

## Veikla
Įkūrė Veiverių mokytojų seminarijos moksleiviai. Platino draudžiamąją lietuvišką spaudą – žurnalus „Tėvynės Sargas“, „Ūkininkas“ ir „Varpas“, daugiausia pasaulietines knygas, turėjo talkininkų, daugiausia valstiečių. Lietuvos tarnų draugijos nariai rinko tautosaką, ją surašinėjo į bendrą knygą, rašė korespondencijas į lietuvių periodinę spaudą.

Draugija prisidėjo prie 1900 m. pasaulinės Paryžiaus parodos lietuvių skyriaus organizavimo. Draugijos nariai veikė ne tik Veiveriuose, savo veiklos nenutraukė ir tapę mokytojais. Nuo 1899 m. rugpjūčio mėnesio Rusijos imperijos žandarai draugiją pradėjo likviduoti; byla iškelta 13 asmenų.

## Šaltiniai
Lietuvos tautodailininkų sąjunga

**Lietuvos tautodailininkų sąjunga** – Lietuvos organizacija, vienijanti tautodailės kūrėjus. Būstinė Vilniuje, Stiklių g. 16.

## Istorija
1966 m. įsteigta Lietuvos liaudies meno draugija, kuri vienijo Choro, Teatro, Instrumentinės, Liaudies muzikos, Liaudies dailės ir Choreografijos sekcijas. Veikė skyriai Vilniuje, Kaune, Klaipėdoje, Šiauliuose, Panevėžyje. Visuotiniai susirinkimai šaukti kas 3 metai, rinkta valdyba. 1989 m. pavadinta Lietuvos tautodailininkų sąjunga, apibrėžta siauresnė (tik tautodailės) veiklos sritis. Nuo 1987 m. UNESCO liaudies meno organizacijos, nuo 1994 m. Europos meno tarybos (ECA) narė.

## Veikla
Lietuvos tautodailininkų sąjunga rengia seminarus, parodas, muges, konkursus, gina narių autorines teises. Kaupia kūrinių rinkinį, kurį eksponavo Airijoje, Lenkijoje, Meksikoje, Bulgarijoje, Danijoje, Rusijoje, Švedijoje. Turi 6 skyrius – Kauno, Panevėžio, Telšių, Šiaulių, Dzūkijos, Žemaitijos. 2006 m. vienijo – 3000 narių. Prie sąjungos nuo 1997 m. veikia Tautodailininkų sąjungos fondas, kuris leidžia „Tautodailės metraštį“, monografijas, knygas apie tautodailę.

## Pirmininkai
* Vytautas Jakelaitis – 1966-1968 m.
* Pranas Gudynas – 1968-1979 m.
* Jonas Rimantas Glemža – 1979-1985 m.
* J. Kilšauskas – 1985-1989 m.
* Žilvinas Bautrėnas – 1989-1992 m.
* Jonas Rudzinskas – nuo 1992 m.

## Šaltiniai

## Nuorodos
* Lietuvos tautodailininkų sąjunga
MasterCard Lola

**Lola** - buvusi Formulės 1 ekipa iš Jungtinės Karalystės. Ji dalyvavo dvejuose 1997 m. etapuose, tačiau nei viename nesugebėjo startuoti (viename iš jų ji buvo diskvalifikuota). Prieš tai nuo 1967 m. ji tiekė variklius daugeliui ekipų.

2009 m. gegužės 15 d. Lola paskelbė, kad ruošiasi pateikti paraišką dalyvauti 2010 m. sezone, tačiau leidimo dalyvauti čempionate ji negavo.

## Išnašos
Lietuvos teatras (žurnalas)

**Lietuvos teatras** – žurnalas, 1998–2001 m. ėjęs Vilniuje ir metraštis, nuo 2006 m. leidžiamas skaitmeniniu formatu.

Žurnalą kartą per metus leido Teatro ir kino informacijos ir edukacijos centras. Skelbtos spektaklių recenzijos, straipsniai teatro istorijos ir teorijos klausimais, Lietuvos ir užsienio teatrinio gyvenimo apžvalgos. Tiražas 500 egzempliorių (2001 m.).

Vyr. redaktorius – Audronis Liuga. 

## Šaltiniai
Lietuvos teisingumo partija

**Lietuvos teisingumo partija** – Lietuvos politinė partija, veikusi 1995–2006 m., būstinė Kaune, Nemuno g. 19.

## Istorija
Įkurta 1995 m. Dalyvavo 2000 m. Lietuvos Respublikos Seimo ir 2000, 2003 m. Lietuvos Respublikos savivaldybių rinkimuose. 2006 m. susijungė su Naująja sąjunga (socialliberalais). 2006 m. partijoje buvo 956 nariai. Partijos pirmininkas – Bronius Simanavičius.

## Šaltiniai
Lietuvos TSR archeologijos atlasas

**Lietuvos TSR archeologijos atlasas** – susistemintų archeologinių paminklų grupių ir radinių sąvadas, kurį 1974–1978 m. leido Istorijos institutas Vilniuje kaip leidinių seriją.

Atlase pateikiami apžvalginiai straipsniai ir paminklų sąrašai su išsamiais aprašymais, santraukos rusų ir vokiečių kalbomis, literatūros sąrašas. Spausdino leidykla „Mintis“. Išėjo 4 knygos (1 ir 2 iliustruotos):
* I t. – *Akmens ir žalvario amžiaus paminklai*, su žemėlapių priedu, atsakingoji redaktorė Ramutė Rimantienė, 1974 m.
* II t. – *Piliakalniai*, atsakingasis redaktorius Adolfas Tautavičius, 1975 m.
* III t. – *[[I a.]] – XIII a. pilkapynai ir senkapiai*, atsakingoji redaktorė Ramutė Rimantienė, 1977 m.
* IV t.  – *I a. – [[XI a.]] radiniai*, atsakingasis redaktorius Adolfas Tautavičius, 1978 m.

## Nuorodos
* Lietuvos TSR archeologijos atlasas. I t.: Akmens ir žalvario amžiaus paminklai, atsakingoji redaktorė Ramutė Rimantienė, Vilnius, 1974. [p. 1-83], 

** p. 84-205, 

** p. 206-248, 

** Priedas (žemėlapiai).

* Lietuvos TSR archeologijos atlasas.  II t.: Piliakalniai, atsakingasis redaktorius Adolfas Tautavičius, Vilnius, 1975. 

** Priedas (žemėlapiai).

*  Lietuvos TSR archeologijos atlasas.  III t.: I a. – XIII a. pilkapynai ir senkapiai, atsakingoji redaktorė Ramutė Rimantienė, Vilnius, 1977. 

** Priedas (žemėlapiai).

* Lietuvos TSR archeologijos atlasas. IV t.: I a. – XI a. radiniai, atsakingasis redaktorius Adolfas Tautavičius, Vilnius, 1978. 

** Priedas (žemėlapiai).

## Šaltiniai
Lietuvos TSR architektūros klausimai

**Lietuvos TSR architektūros klausimai** – tęstinis Lietuvos architektūros leidinys, ėjęs 1960–1988 m. Vilniuje (t. 1 išleistas Kaune).

Leido Statybos ir architektūros institutas, nuo 1973 m. Statybos ir architektūros mokslo tyrimų institutas. Skelbė straipsnius architektūros istorijos, teorijos, miestų genezės, kaimų gyvenviečių formavimo, visuomeninių ir gyvenamųjų namų, rekreacinės ir kraštovaizdžio architektūros klausimais. Išleisti 9 tomai, nuo t. 5 – po 3-4 sąsiuvinius kasmet. Tiražas 500–1100 egzempliorių.

## Redaktoriai
* Juozas Baršauskas – 1960–1982 m.
* Algė Jankevičienė, Algimantas Miškinis, Vladas Stauskas – 1982–1983 m.
* Vytautas Barkauskas – 1983–1988 m.

## Šaltiniai
Lietuvos TSR istorijos šaltiniai

**Lietuvos TSR istorijos šaltiniai** – rašytinių Lietuvos istorijos šaltinių publikacija, 1955–1965 m. išėjo 4 tomai.

Leidinyje pateikta dokumentų nuo seniausių laikų iki 1940 m. vidurio. Parengė Lietuvos mokslų akademijos Istorijos institutas. Sudarytojai: Povilas Pakarklis, Konstantinas Jablonskis, Juozas Jurginis, Valentinas Neupokojevas, Leonas Mulevičius, Emilija Griškūnaitė, Antanas Tyla, Ona Adomonienė, Aldona Gaigalaitė, Juozas Marcinkevičius. Vyr. redaktorius – Juozas Žiugžda; pirmojo tomo atsakingasis redaktorius K. Jablonskis, antrojo – Vytautas Merkys.

Leidinyje kitomis kalbomis rašyti istorijos šaltiniai (kronikos, metraščiai, aktai ir kt.) ar jų ištraukos, pateikiančios Lietuvos istorijos žinių, skelbiami tik lietuvių kalba, nurodoma originalo publikacija ar saugojimo vieta. Kiekvieno tomo pabaigoje yra chronologinis publikuojamų šaltinių sąrašas, geografinė ir vardų rodyklės, be to, t. 3 ir 4 – svarbiausiųjų 1917–1940 m. Lietuvos istorijos įvykių, t. 4 – ir panaudotų archyvinių fondų sąrašas. Publikacijoje skelbiami istorijos šaltiniai parinkti pagal oficialų tų laikų Lietuvos istorijos modelį, dažnai tendencingai kupiūruoti, neįtraukta daugelis Lietuvos ir Lietuvos Didžiosios kunigaikštystės santykių su Rusija svarbių dokumentų, parodančių šių valstybių konfrontaciją. Šaltinių atranka menkina Lietuvos Didžiosios kunigaikštystės istorijos reikšmę, lietuvių tautinį judėjimą, labiausiai – Nepriklausomybės kovas ir 1918–1940 m. Lietuvos Respubliką. Lietuvos TSR istorijos šaltiniai prisidėjo prie Lietuvos istorijos tarybinės koncepcijos diegimo. Vis dėlto XX a. šeštame – devintame dešimtmetyje ir tokia Lietuvos istorijos šaltinių publikacija buvo reikšminga – priminė senas Lietuvos valstybingumo tradicijas, prisidėjo prie Lietuvos istorijos žinių skleidimo.

## Šaltiniai
Ona Baliukienė

**Ona Baliukienė-Pranckevičiūtė** (1943 m. rugpjūčio 10 d. Adomavoje, Kurklių valsčiuje – 2024 m. sausio 26 d. Vilniuje) – lietuvių poetė.

## Biografija
Gimė neturtingų valstiečių šeimoje. Buvo jauniausias vaikas. Be jos šeimoje buvo dvi seserys (Veronika ir Elena) ir keturi broliai (Petras, Pranas, Aloyzas, Juozas).

1950 m. pradėjo lankyti Vajėšių pradinę mokyklą (Anykščių raj.). Vėliau mokėsi septynmetėje kaimo mokykloje, nuo 1957 m. – Anykščių Jono Biliūno vidurinėje mokykloje. Mokykloje pradėjo rašyti eilėraščius.

Nuo 1964 m. studijavo VVPI Lietuvių kalbos ir literatūros fakultete. Tuo metu rašė, spausdino savo kūrybą studentų laikraštyje.

Nuo 1968 m. dirbo Latavėnų aštuonmetėje mokykloje ir literatūros mokytoja. Po metų – Kurklių vidurinėje mokykloje, o dar po dviejų – Anykščių Antano Vienuolio vidurinėje mokykloje. Rašė renginiams scenarijus, eilėraščius.

1978 m. persikėlė gyventi su šeima į Vilnių ir iki 2000 m. dirbo Šeškinės vidurinėje mokykloje vyresniųjų klasių Lietuvių kalbos ir literatūros mokytoja.

Nuo 2005 m. persikėlė į Anykščių rajoną Mačionių kaime, kur pradėjo rašyti internetinį dienoraštį. Pati fotografavo, iliustravo savo kūrybą. Dalyvavo Anykščiuose renginiuose, skaitė savo eilėraščius. 

Nuo 2016 m. pardavė namą Mačionyse ir persikėlė į Vilnių, kur tęsė savo poeziją, fotografavo, rašė poezijos knygas.

Palaidota Karveliškių kapinėse.

## Šaltiniai

## Nuorodos
* Eilės lietuvių kalba
* Anglų kalba
* Kritiko atsiliepimai apie poeziją
Lietuvos TSR urbanistikos paminklai

**Lietuvos TSR urbanistikos paminklai** – tęstinis Lietuvos architektūros istorijos leidinys, ėjęs 1978–1988 m. Vilniuje.

Rengė ir leido Lietuvos statybos ir architektūros mokslo tyrimų institutas Urbanistikos sektorius. Išleista 11 knygų, kuriose aprašyti 45 (iš 61) vietinės reikšmės urbanistikos paminklų istorijos raida. Pagrindinis autorius Algimantas Miškinis, kiti autoriai – Algirdas Antanas Baliulis, Konstantinas Bružas, Petras Jakštas, Juozas Šliavas, Antanas Tyla. Atsakingasis redaktorius – Mečislovas Jučas. Tiražas 1000 egz. 1995 m. pradėjus Lietuvos urbanistikos paveldo tyrimų antrąjį etapą, leidinys atgaivintas pavadinimu „Lietuvos urbanistikos paveldas ir jo vertybės“.

## Šaltiniai
Zach Braff

**Zachary „Zach“ Israel Braff** (g. 1975 m. balandžio 6 d. Naujajame Džersyje, Jungtinėse Valstijose) – amerikiečių aktorius, režisierius, scenaristas bei prodiuseris.

Geriausiai žinomas iš draminio serialo „Scrubs“, kuriame atliko John Michael „J.D.“ Dorian vaidmenį. Aktoriaus vaidyba buvo gerai įvertinta kritikų, Zach Braff 2005 m. buvo nominuotas prestižiniam „Emmy“ apdovanojimui kaip geriausias pagrindinis komedijinio serialo aktorius.

## Filmografija
Lietuvos turizmo asociacija

**Lietuvos turizmo asociacija** – Lietuvos turizmo verslo įmonių visuomeninė organizacija. Būstinė Vilniuje, Daugėliškio g. 32-415.

## Veikla
Lietuvos turizmo asociacija įkurta 1991 m. Turi apie 90 narių (2008 m.). Vienija kelionių organizavimo bendroves ir agentūras, transporto, turistų apgyvendinimo, reklamos įmones, turizmo specialistus rengiančias mokymo įstaigas. Lietuvos turizmo asociacija atstovauja savo nariams valstybinėse ir kitose institucijose, tarptautinėse organizacijose, organizuoja konferencijas, mokomuosius pažintinius turus, verslo misijas Lietuvoje ir užsienyje, rengia siūlymus dėl turizmo plėtojimo vyriausybei ir turizmo srities institucijoms, steigia nuolatines ir laikinąsias specialistų (konsultantų, ekspertų) grupes aktualiems klausimams spręsti, leidžia periodinius (narių katalogą) ir vienkartinius leidinius, informacinius biuletenius.

Prezidentė Danutė Mažeikaitė – nuo 2006 m.

## Šaltiniai

## Nuorodos
* Lietuvos turizmo asociacija
Nuodėmingoji Kalifornija (TV serialas)

**Nuodėmingoji Kalifornija** () yra amerikiečių juodojo humoro serialas, sukurtas Tom Kapinos. Serialas pasirodė „Showtime“ televizijos eteryje 2007 m. rugpjūčio 13 d. ir buvo rodomas iki 2014 m. liepos 29 d. Pagrindinis serialo veikėjas Henkas Mudis (akt. David Duchovny) – rašytojas, persikėlęs į Kaliforniją, norintis vėl pradėti rašyti ir sutvarkyti savo santykius su buvusia mergina Karen (akt. Natascha McElhone) ir dukra Beka (akt. Madeleine Martin).

Kiti serialo pagrindiniai veikėjai yra Mudžio geriausias draugas ir agentas Čarlis Ranklas (Evan Handler) ir Čarlio žmona Marsė (Pamela Adlon). Nuolat pasikartojančios temos yra seksas, narkotikai ir rokenrolas. Serialas buvo nominuotas daugybei apdovanojimų ir keletą laimėjo – du kartus „Emmy“ apdovanojimą ir vieną Auksinio gaublio apdovanojimą.

## Pagrindiniai veikėjai
* Hank Moody (David Duchovny)
* Karen van der Beek (Natascha McElhone) – Henko buvusi mergina
* Rebecca „Becca“ Moody (Madeleine Martin) – Henko ir Karen dukra
* Charlie Runkle (Evan Handler) – Henko agentas
* Marcy Runkle (Pamela Adlon) – Čarlio žmona
* Mia Lewis (Madeline Zima) – Bilo Lewiso dukra
Mafetengas

**Mafetengas** − miestas Lesote, 76 km į pietvakarius nuo sostinės Maseru. Gyventojų − 61 600. http://www.thecommonwealth.org/Templates/YearbookInternal.asp?NodeID=139273

## Sportas
* Bantu FC – futbolo klubas;
* *sporto komplekso* stadionas (), talpantis 7 tūkst. žiūrovų. jame žaidžia Bantu FC.
* Bantu FC naudojasi ir savo stadionu; talpa tūkstantis žiūrovų.

## Išnašos

## Nuorodos
*Informacija apie Mafetengą
Mis Pasaulis 1985

**Mis Pasaulis 1985** – 35-oji konkurso Mis Pasaulis ceremonija, vykusi Londone. Konkurso nugalėtoja tapo Hólmfríður Karlsdóttir iš Islandijos.

## Rezultatai
*Mis Pasaulis 1985: **Hólmfríður Karlsdóttir** (Islandija).
**1 vicemis: **Mandy Adele Shires** (JK)
**2 vicemis: **Brenda Denton** (JAV)
*Finalistės:
**3 vicemis: **Ruddy Rosario Rodríguez de Lucia** (Venesuela)
**4 vicemis: **Alison Jean Barnett** (Jamaika)
**5 vicemis: **Maja Wechtenhaim** (Izraelis)
**6 vicemis: **Eveline Nicole Glanzmann** (Šveicarija)
*Pusfinalininkės: **Leila Rosana Leal Bittencourt** (Brazilija), **Anne Marie Gannon** (Airija), **Sheri Anastasia LeFleming Burrow** (Naujoji Zelandija), **Daisy Patricia Ferreira Caballero** (Paragvajus), **Katarzyna Dorota Zawidzka** (Lenkija), **Iris Matias González** (Puerto Rikas), **Anne Bolette Jill Christophersen** (Švedija) ir **Kayonga (Benita) Mureka Tete** (Zairas).

### Specialūs apdovanojimai
*Mis Asmenybė: **Fiona Louise Hartley** (Meno sala)
*Mis Fotogeniškiausia: **Kayonga (Benita) Mureka Tete** (Zairas)

### Regionų nugalėtojos
* **Afrika:** Kayonga (Benita) Mureka Tete - Zairas
* **Amerika:** Brenda Denton - JAV
* **Azija:** Maja Wechtenhaim - Izraelis
* **Europa:** Hólmfríður Karlsdóttir - Islandija
* **Okeanija:** Sheri Anastasia LeFleming Burrow - Naujoji Zelandija

## Dalyvės

## Nuorodos
*Oficiali svetainė
*Rezultatai
Lietuvos turizmo draugija

**Lietuvos turizmo draugija**, iki 1935 m. *Lietuvos turizmo sąjunga* – pirmoji Lietuvos organizuoto turizmo organizacija.

## Istorija
Įkurta 1929 m. balandžio mėn. Kaune Mato Šalčiaus, Jono Vileišio ir kitų iniciatyva. Plačiau ėmė veikti tik nuo 1935 m., kai organizacijos Centro valdyba buvo sudaryta iš suinteresuotų žinybų – Vidaus reikalų, Finansų, Susisiekimo, Užsienio reikalų ministerijų, Kauno miesto savivaldybės atstovų. Turėjo skyrius Kaune, Klaipėdoje, Šiauliuose, Panevėžyje, Alytuje, Tauragėje, Telšiuose, Ukmergėje, Zarasuose, nuo 1939 m. pabaigos – ir Vilniuje. Didžiuosiuose miestuose ir vasarą Palangoje turėjo kelionių biurus, transporto priemonių. Organizavo keliones Lietuvoje ir į užsienį. Rengė turizmo darbuotojus, išleido turizmui skirtų leidinių, turizmą propagavo spaudoje, per radiją. Bendradarbiavo su Latvijos ir Estijos turizmo institucijomis. Sovietams okupavus Lietuvą 1940 m. liepos mėn. uždaryta. Centro valdybos pirmininkas Pranas Barkauskas. Jos veiklą tęsė 1953 m. įkurta Lietuvos turizmo federacija, dab. Lietuvos turizmo plėtros agentūra.

## Šaltiniai
Lietuvos turizmo plėtros agentūra

**Lietuvos turizmo plėtros agentūra** – Lietuvos viešoji įstaiga, skatinanti turizmą, veikianti Vilniuje, Teatro g. 9A – 11 (iki 2008 m. A. Juozapavičiaus g. 13).

## Veikla
Įkurta 2007 m. pertvarkius 1993 m. įkurtą Lietuvos turizmo fondą, steigėjas Valstybinis turizmo departamentas. Supažindina su Lietuvos turizmo galimybėmis tarptautinėse parodose, mugėse, kituose renginiuose šalyje ir užsienyje, leidžia ir platina turizmo informacinę ir reklaminę medžiagą, organizuoja užsienio šalių žiniasklaidos ir turizmo agentūrų pažintinius turus Lietuvoje, šalies turizmo specialistų kvalifikacijos kėlimą, tvarko Nacionalinę turizmo informacinę sistemą (veikia nuo 2004 m.), tiria turizmo rinką, teikia šalies turizmo informaciniams centrams ir atstovybėms užsienyje informacinę medžiagą, t. p. informaciją pagal paklausimus Lietuvos ir užsienio juridiniams ir fiziniams asmenims, rengia projektus Europos Sąjungos struktūrinių fondų lėšoms gauti.

## Šaltiniai
Showtime

**Showtime** – JAV televizijos tinklas, priklausantis bendrovei „ViacomCBS Domestic Media Networks“. Transliacijos pradėtos 1976 m. gegužės 9 d.

Showtime programą daugiausia sudaro kino filmai, televizijos serialai, bokso ir mišrių kovos menų kovos, taip pat kartais stand-up komikų pasirodymai.

## Kanalai
Showtime valdo aštuonis televizijos kanalus:

* **Showtime** (SHO)
* **Showtime HD**: Aukštos raiškos Showtime kanalas.
* **Showtime 2** (SHO2): Antrasis kanalas. Anksčiau buvo žinomas kaip Showtime Too.
* **Showcase** (SHOC): Panašus į Showtime Too. Anksčiau buvo žinomas kaip Showtime 3 (SHO3).
* **Showtime Beyond** (SHOB): Šiame kanale dominuoja mokslinės fantastikos, siaubo filmai, bei serialai.
* **Showtime Extreme** (SHOX): Veiksmo, nuotykių, trileriai, kovų menų filmai.
* **Showtime Family Zone** (SHOF): Šeimai skirtas kanalas.
* **Showtime Next** (SHON): Kanalas orientuojamas į 18–24 metų auditoriją.
* **Showtime Women** (SHOW): Skirtas moterims.

## Originali programa (pasirinktinai)
* *Big Brother: After Dark* (2007–dabar)
* *Body Language* (2009)
* *Brotherhood* (2006–dabar)
* *[[Californication]]* (2007–)
* *[[Deksteris (TV serialas)|Dexter]]* (2006–)
* *I Can’t Believe I’m Still Single* (2008–)
* *Inside the NFL* (2008–)
* *[[Bullshit!|Penn & Teller: Bullshit!]]* (2003–)
* *Secret Diary of a Call Girl* (2008–)
* *ShoBox: The New Generation* (2001–)
* *Showtime Championship Boxing* (1986–)
* *[[This American Life]]* (2007–)
* *Tracey Ullman’s State of the Union* (2008–)
* *The Tudors* (2007–dabar)
* *United States of Tara* (2009–dabar)
* *Weeds* (2005–dabar)
Manuelis II Megas Komninas

**Manuelis II Megas Komninas** (, *Manouēl II Megas Komnēnos*, g. apie 1323/24 m. – m. 1333 m. vasario 21 d.) – Komninų dinastijos vienuoliktasis Trapezundo imperatorius, valdė 1332 m.

Manuelis II buvo Trapezundo imperatoriaus Androniko III nesantuokinis sūnus. Po tėvo mirties 1332 m. Manuelis II imperatoriumi tapo būdamas aštuonerių metų.

Per jo aštuonių mėnesių valdymą, Trapezundą užpuolė Chalibijos emyras Bairamas–bekas, kurio armijai pavyko gana giliai įsiskverbti į Trapezundo imperijos gilumą, bet šis greitai buvo išvytas iš šalies. Nežiūrint į šią karinę pergalę, Manuelio II ir jo šalininkų padėtis šalyje buvo labai nestabili. Sostinės probizantiškoji partija norėjo, kad iš Konstantinopolio į šalį sugrįžtų, Manuelio II dėdė, Bazilijus.

1332 m. rugsėjo 22 d., sugrįžęs Bazilijus šalyje įvykdė valdžios perversmą, o Manuelis II buvo ištremtas į vienuolyną. 1333 m. vasario 13 d. prasidėjo Manuelį II palaikančiųjų sukilimas, kuris buvo nuslopintas, o buvusiam imperatoriui Manueliui II įvykdyta mirties bausmė – nukirsta galva.

## Šaltiniai

## Nuorodos
* Rytų literatūra, Trapezundo kronika 
* Trapezunds
David Duchovny

**David William Duchovny** (g. 1960 m. rugpjūčio 7 d.) – amerikiečių aktorius, dukart laimėjęs „Auksinį gaublį“.

Geriausiai žinomas kaip specialusis FTB agentas Foksas Malderis iš serialo „X-Files“, taip pat kaip Henkas Mudis iš „Nuodėmingosios Kalifornijos“.

## Filmografija
Penžina

**Penžina** () – upė Rusijoje, Kamčiatkos krašto šiaurės vakaruose (buvusioje Koriakų apygardoje). Prasideda Kolymos kalnyne, aukštupyje teka giliu slėniu į rytus, vėliau pasuka į pietus ir teka tarpukalnių dubuma. Įteka į Ochotsko jūros Penžinos užutėkį. Vandenyno potvynių metu susidaro patvanka, priverčianti Penžiną tekėti priešinga kryptimi.

Upė būna užšalusi lapkričio-birželio laikotarpiu. Naudojama medienos plukdymui, laivuojama.

## Šaltiniai
2009 m. Monako Grand Prix

**2009 m. Monako Grand Prix** – šeštosios 2009 m. Formulės 1 sezono lenktynės. Jos vyko gegužės 21-24 dienomis Monako trasoje Monte Karle.

## Ketvirtadienio treniruotės
### Pirmoji dalis
Pirmojoje treniruočių dalyje greičiausią ratą nuvažiavo brazilas Rubens Barrichello su Brawn GP (1:17.189 min.). Felipe Massa iš Scuderia Ferrari liko antras (1:17.499), o trečią ir ketvirtą vietas pelnė McLaren ekipos pilotai - Lewis Hamiltonas (1:17.578) ir Heikki Kovalainenas (1:17.686).

### Antroji dalis
Šiose treniruotėse greičiausias buvo Nico Rosbergas (1:15.243). Jis aplenkė Lewis Hamiltoną (1:15.445) ir abu Brawn GP pilotus - R. Barrichello (1:15.590) ir Jensoną Buttoną (1:15.774).

## Šeštadienio treniruotės
Paskutinėmis šeštadienio treniruočių minutėmis greičiausią ratą nuvažiavo ispanas Fernando Alonso (1:15.164). Antras liko Jensonas Buttonas (1:15.233), trečias - suomis Heikki Kovalainenas (1:15.278).

## Kvalifikacija
Šeštadienį kvalifikacijoje nugalėjo britas J. Buttonas, kuris vos 0,025 sekundės pralenkė suomį K. Raikkoneną. Kvalifikacijoje išsiskyrė Lewis Hamiltonas, kuris pirmojoje kvalifikacijos dalyje patyrė avariją ir turėjo užėmė 16 vietą.

*Bolidai, naudojantys [[KERS]], pažymėti* "‡"

*Lewis Hamiltonas buvo nubaustas dešimties starto vietų bauda už pakeistą pavarų dėžę.

## Lenktynės
Britas J. Buttonas pelnė penktąją pergalę šiame sezone.

*Bolidai, naudojantys [[KERS]], pažymėti* "‡"

## Kita

## Išnašos

## Nuorodos

## Įskaita po lenktynių
;Pilotų įskaita

;Komandų įskaita

* Pateikti tik penki geriausi rezultatai.
Vytautas Valevičius (1952)

**Vytautas Valevičius** (g. 1952 m. rugsėjo 17 d.) – humanitarinių mokslų daktaras.

## Biografija
* 1976 baigė Maskvos M. Lomonosovo universitetą, Filosofijos fakultetą;
* Nuo 1987 m. – Filosofijos mokslų daktaras
* Nuo 1991 m. – docentas
* 1976 m. – 1978 m. Vilniaus universiteto dėstytojas
* 1978 m. -1981 m. Vilniaus universiteto aspirantas
* 1981 m. -1990 m. Šiaulių Pedagoginio Instituto Klaipėdos filialo dėstytojas
* 1991 m. – 2003 m. Klaipėdos universiteto docentas
* 1992 m. -1999 m. Klaipėdos universiteto Socialinių tyrimų centro konsultantas
* 1996 m. – 1998 m. Baltijos socialinės ekonomikos centras, projektų koordinatorius
* 1997 m. – 2001 m. Klaipėdos NVO informacijos centro direktorius
* nuo 2001 m. darbas radijuje, TV, sociologiniai tyrimai, projektu vadyba
* 2004 m. -2005 m. Vakarų televizija, prodiuseris
* 2007 m. UAB Salvijos medicinos centras, patarėjas
* 2008- 2019 m. Klaipėdos visuomenės sveikatos biuro specialistas

## Visuomeninė veikla
* 1990-1995 Klaipėdos miesto Tarybos narys, Kultūros ir mokslo komiteto narys, Nacionalinių bendrijų komisijos pirmininkas;
* 1997-1999 Phare PVPP Tarybos narys;
* 1998-2000 BAPP Tarybos narys, ekspertas;
* 1997 – 2000 Klaipėdos miesto Tarybos narys, Socialinių ir sveikatos reikalų komiteto narys.
* 2000 – 2003 Klaipėdos miesto Tarybos narys, Socialinių ir sveikatos reikalų komiteto narys, pirmininkas;
* 2004 – 2007 Klaipėdos miesto Tarybos narys, Socialinių reikalų komiteto narys.

## Publikacijos
* Logikos dėsniai Kaunas 1991.
* Logikos pradmenys Klaipėda 1993.
* Sk. kn. Praktinis vadovas Lietuvos nevyriausybinėms organizacijoms V.,1998
* Sk. kn. Praktinis vadovas Lietuvos nevyriausybinėms organizacijoms V.,1999
* Socialinis auditas Klaipėda 1999.
* Praktinio mąstymo logika Klaipėda 2001
* Liberalizmas ir demokratija 2004
* Moralė ir politika 2008
*Europinio mokslo istorija  Klaipėda 2021
*Manipuliacija arba kaip paveikiami žmonės Klaipėdos universiteto leidykla 2022
*Pažinti pasaulį: Moralė Klaipėdos universiteto leidykla 2023
*Apgaulė  Klaipėdos universiteto leidykla   2024      
* Kaip išvengti grupinio idiotizmo    Klaipėdos universiteto leidykla   2025                      
* Daugiau nei 270 straipsnių laikraščiuose ir knygose

## Nuorodos
* 2004 m. Seimo rinkimų kandidato anketa
Šiaurės Vietnamas

**Vietnamo demokratinė respublika**, **Šiaurės Vietnamas** () buvo 1954 m. – 1976 m. egzistavusi komunistinė valstybė, užėmusi dabartinio Vietnamo šiaurinę dalį.

Antrojo pasaulinio karo metais, Vietnamas buvo Prancūzijos Indokinijos ir Japonijos dalis.
Pirengos tvenkinys

**Pirengos tvenkinys** () – tvenkinys Rusijoje, Murmansko srityje, Kolos pusiasalyje, 137 m aukštyje virš jūros lygio. Sudarytas 1938 m. patvenkus Pirengos upę (Nivos intakas) Niva HES-1 užtvanka. Tvenkinys taip pat patvenkė ir Aukštutinės Pirengos (plotas 88,7 km²), Žemutinės Pirengos (58,5 km²) ir Kumužo Salmos (12,4 km²) ežerus. Bendras tvenkinio plotas 227 km². Ilgis siekia 58 km, plotis iki 8 km. Metinė vandens lygio svyravimo amplitudė 5 m. Tvenkinys sudarytas hidroenergijos, žvejybos, medienos plukdymo reikmėms.

## Šaltiniai